**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**“Му йитӧдъяс юкӧнын ӧткымын юалӧм ладмӧдӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья.** Пыртны “Му йитӧдъяс юкӧнын ӧткымын юалӧм ладмӧдӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 2 №, 4210 ст.; 4 №, 4368 ст.; 2007, 12 №, 5269 ст.; 2008, 2 №, 10 ст.; 4 №, 127 ст.; 11 №, 617 ст.; 2010, 24 №, 580 ст.; 2011, 14 №, 350 ст.; 37 №, 976 ст.; 2012, 34 №, 786 ст.; 51 №, 1159 ст.; 2013, 17 №, 353 ст.; 2014, 13 №, 209 ст.; 2015, 4 №, 30 ст.; 11 №, 132 ст.; 2016, 4 №, 49 ст.; 18 №, 250 ст.; 2017, 4 №, 65 ст.; 2018, 7 №, 118 ст.; 14 №, 246 ст.; 2019, 5 №, 60 ст.; 15 №, 210 ст.; 2020, 7 №, 80 ст.; 10 №, 145 ст.; 2021, 10 №, 195 ст.; 22 №, 402 ст.) татшӧм вежсьӧмъяс:

1. 5 статьяса 22 юкӧнын “блокъясӧн стрӧитӧм куимысь абу унджык судтаа олан керкаяс” кывъяс вежны “блокъясӧн стрӧитӧм керкаяс” кывъясӧн.

2. 51 статьялӧн 9 юкӧнса 1 пунктын “асэмбурын” кыв бӧрын содтыны “, либӧ кӧртымын” кывъяс.

3. 61 статьяса 1 пунктын “блокъясӧн стрӧитӧм куимысь абу унджык судтаа олан керка” кывъяс вежны “блокъясӧн стрӧитӧм керка” кывъясӧн.

4. Содтыны татшӧм сюрӧса 92 статья:

**“92 статья**

“Россия Федерацияса му кодекс уджӧ пыртӧм йылысь” Федеральнӧй оланпаслӧн 38 статьяса 7 пункт серти (водзӧ – Федеральнӧй оланпас) урчитны, мый канму либӧ муниципальнӧй эмбурӧ пырысь му участоклысь Федеральнӧй оланпаслӧн 38 статьяса 2 пунктӧн урчитӧм условиеяслы лӧсялӧмсӧ эскӧдӧм могысь сэк, кор гражданинлӧн абуӧсь Федеральнӧй оланпаслӧн 38 статьяса 5 пунктлӧн 3 – 8 пунктувъясӧн урчитӧм документъясыс, кутшӧмъяс эскӧдӧны татшӧм лӧсялӧмсӧ, гражданин вермӧ сетны оланпас серти вынсялӧм ёрд актлысь ёрдӧн эскӧдӧм копиясӧ, мый урчитӧ олан керкаӧн гражданинӧн пыр олӧм вылӧ вӧдитчӧмсӧ, мый лӧсялӧ Федеральнӧй оланпаслӧн 38 статьяса 2 пунктлӧн корӧмъяслы.”.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь, тайӧ Оланпаслӧн 1 статьяса 4 пункт кындзи, мый вынсялӧ 2022 вося кӧч тӧлысь 1 лунсянь.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

43-РЗ №